**ОБРАЗЕЦ № 4.1**

*Проект на договор по Обособена позиция № 1*

**ДОГОВОР №**

**за възлагане на обществена поръчка с предмет**

**„Внедряване на видеосистема за разпознаване на регистрационни номера на автомобили, усъвършенстване, интегриране и сервизно обслужване на системата за контрол на достъпа на територията на МВнР-ЦУ”**

**Обособена позиция № 1**

**„Внедряване на видеосистема за разпознаване на регистрационните номера на автомобили, усъвършенстване и интегриране на системата за контрол на достъпа на МПС на територията на МВнР-ЦУ”**

 Днес, ............. 2015 г. в град София на основание чл. 14, ал. 4, т. 2 от ЗОП между :

1. **МИНИСТЕРСТВО НА ВЪНШНИТЕ РАБОТИ**, гр. София, ул. „Александър

Жендов” № 2, БУЛСТАТ 000695228, представлявано от .............................., главен секретар и ........................ – главен счетоводител, наричано по-долу „**ВЪЗЛОЖИТЕЛ**”, от една страна, и

1. ............................................, със седалище и адрес на управление: ............................,

ЕИК № .........................., представлявано от ...................................., ЕГН ..........................,

наричано по-долу „**ИЗПЪЛНИТЕЛ**”, от друга страна,

се сключи настоящият договор за следното:

**І. ПРЕДМЕТ НА ДОГОВОРА**

**Чл. 1. (1)** **ВЪЗЛОЖИТЕЛЯТ** възлага, а **ИЗПЪЛНИТЕЛЯТ** приема да извърши срещу възнаграждение разработка и/или доставка на програмно осигуряване, монтиране на техническо оборудване, доставено по Обособена позиция № 2 на обществената поръчка, инсталиране, настройка, интеграция, тестване, пускане в редовна експлоатация, осигуряване на безпроблемно функциониране и гаранционно обслужване на програмното осигуряване и дейностите по внедряване на видеосистема за разпознаване на регистрационни номера на автомобили, усъвършенстване и интегриране на системата за контрол на достъпа на МПС на територията на МВнР, съгласно клаузите на настоящия договор и приложените Техническа спецификация на **ВЪЗЛОЖИТЕЛЯ**, Техническо предложение и Ценово предложение на **ИЗПЪЛНИТЕЛЯ**, представляващи неразделна част от договора.

**(2)** Продуктът, получен в резултат на изпълнение на дейностите по ал. 1, в настоящия договор се нарича още за краткост „системата”.

**ІІ. СТОЙНОСТ НА ДОГОВОРА. НАЧИН НА ПЛАЩАНЕ**

**Чл. 2. (1)** Общата (крайната) цена, представляваща възнаграждението за извършване на всички дейности, необходими за изпълнение на предмета на договора, с включени всички разходи по изпълнението му, е в размер на ................... лв. (*словом:* ...................................) без ДДС или ................... лв. (*словом:* ..................................) с ДДС. Отделните цени за извършване на дейностите, с включени разходи за изпълнението им, са в размери, посочени в приложеното Ценово предложение на **ИЗПЪЛНИТЕЛЯ**, представляващо неразделна част от договора.

**(2)** Плащането на възнаграждението по чл. 2, ал. 1 от настоящия договор се извършва на две части:

**1.** първоначално плащане в размер на 40 % от общата цена, посочена в чл. 2, ал. 1, възлизащо на ……………….. лв. (словом: …………………………..) с включен ДДС, в срок от 10 (десет) работни дни след представяне на оригинална данъчна фактура и след одобряване от комисията по чл. 5, ал. 1 от договора без рекламации, възражения и забележки на изготвените от **ИЗПЪЛНИТЕЛЯ** чертежи и проект (схема) по чл. 7, ал. 4, онагледяващи Техническото му предложение и предвиждания резултат от изпълнението на поръчката.

**2.** окончателно плащане в размер на 60 % от общата цена, посочена в чл. 2, ал. 1, възлизащо на ……………….. лв. (словом: …………………………..) с включен ДДС, в срок от 10 (десет) работни дни след представяне на оригинална данъчна фактура и подписването без рекламации, възражения и забележки на окончателен приемо-предавателен протокол (за МВнР - от комисията по чл. 5, ал. 1 от договора) след пускане в редовна експлоатация на системата и осигуряване на безпроблемното й функциониране, по следната банкова сметка на **ИЗПЪЛНИТЕЛЯ**:

Банка:

IBAN:

BIC:

**ІІІ. СРОК НА ДОГОВОРА**

**Чл. 3.** Настоящият договор влиза в сила от датата на подписването му от страните и се сключва за срок от .................... месеца. Сроковете за гаранционно сервизно обслужване и поддръжка са посочени отделно в раздел VI от настоящия договор.

**ІV. ПРАВА И ЗАДЪЛЖЕНИЯ НА ВЪЗЛОЖИТЕЛЯ**

**Чл. 4.** **ВЪЗЛОЖИТЕЛЯТ** има право:

**(1)** До момента на приемането на изпълнението на поръчката да предявява претенции за отстраняване на констатирани недостатъци при изпълнението, неточно изпълнение, лошо изпълнение и други несъответствия на изпълнението с условията на договора.

**(2)** В случай на констатиране на недостатъци при изпълнението на поръчката, да откаже да приеме доставеното или извършеното до отстраняването на недостатъците в определен от **ВЪЗЛОЖИТЕЛЯ** срок, след което страните подписват нов приемо-предавателен протокол.

**(3)** Да прекрати едностранно договора без предизвестие, ако **ИЗПЪЛНИТЕЛЯТ** не изпълни в срок задълженията си по договора или не ги изпълни по договорения начин.

**Чл. 5.** **ВЪЗЛОЖИТЕЛЯТ** се задължава:

**(1**) да назначи комисия, която да приеме изпълнението на договора;

**(2)** да уведоми своевременно **ИЗПЪЛНИТЕЛЯ** за датата, мястото и часа на получаване на техническото оборудване при условията на чл. 2, ал. 2, т. 1 от договора по Обособена позиция № 2 на обществената поръчка;

**(3)** да одобри или представи становище със забележки по отношение на чертежите и проекта по чл. 7, ал. 4 от договора в срок от пет работни дни след представянето им от **ИЗПЪЛНИТЕЛЯ**.

**(4)** да заплати на **ИЗПЪЛНИТЕЛЯ** уговорената обща цена за изпълнението на договора в размери и в срокове, определени в чл. 2, ал. 1 и 2 от договора, при условие че приема изпълнението, предмет на договора, без рекламации, възражения и забележки.

**V. ПРАВА И ЗАДЪЛЖЕНИЯ НА ИЗПЪЛНИТЕЛЯ**

**Чл. 6.** **ИЗПЪЛНИТЕЛЯТ** има право:

**(1)** Да получи уговореното възнаграждение съгласно условията на настоящия договор и в посочените срокове.

**(2)** Да получи уговореното възнаграждение в размер на изпълнената и приета от **ВЪЗЛОЖИТЕЛЯ** част от обществената поръчка, ако по-нататъшното й изпълнение се окаже невъзможно поради причини, за които **ИЗПЪЛНИТЕЛЯТ** не отговаря.

**Чл. 7.** **ИЗПЪЛНИТЕЛЯТ** се задължава:

**(1)** Да изпълни уговореното в настоящия договор добросъвестно и точно, съгласно условията, посочени в него и в приложенията към него.

**(2)** Да изпълни предмета на договора в уговорените срокове съгласно чл. 3 от настоящия договор.

**(3)** При получаване на уведомление от **ВЪЗЛОЖИТЕЛЯ** за датата, мястото и часа на получаване на техническото оборудване при условията на чл. 2, ал. 2, т. 1 от договора по Обособена позиция № 2 на обществената поръчка, **ИЗПЪЛНИТЕЛЯТ** е длъжен да осигури присъствието на свой оправомощен представител, който в присъствието на представителите на изпълнителя на договора по Обособена позиция № 2 да извърши необходимите действия съгласно чл. 260 от Закона за задълженията и договорите, които са възможни при получаване на доставката на техническото оборудване по Обособена позиция № 2 и преди изпълнението на настоящия договор.

**(4)** В срок от 10 (десет) работни дни след подписване на протокола по чл. 2, ал. 2, т. 1 от договора по Обособена позиция № 2 на обществената поръчка, да изготви и представи на **ВЪЗЛОЖИТЕЛЯ**, след като извърши оглед на мястото на изпълнение, чертежите на физическото техническо осигуряване на изпълнението и проект (схема), визуализиращ базисните параметри, функции и дизайн на планираната интегрирана програмна система, онагледяващи Техническото му предложение и предвиждания резултат от изпълнението на поръчката.

**(5)** Да изпълни договора в съответствие с добрата търговска практика и с всички нормативни изисквания, стандарти или техни еквиваленти, предвидени от българското и европейското законодателство.

**(6)** Да уговори писмено с **ВЪЗЛОЖИТЕЛЯ** деня и часа на започването без забава на дейностите по изпълнение на договора.

**(7)** При възникване на необходимост да оказва нужното съдействие и да предоставя на **ВЪЗЛОЖИТЕЛЯ** необходимите инструкции и указания за работа със системата до изтичане на срока на договора и на сроковете за гаранционно сервизно обслужване и поддръжка.

**(8)** Да предостави на **ВЪЗЛОЖИТЕЛЯ** необходимите ръководства за експлоатация, потребителска и техническа документация и гаранционни карти, включително информация, необходима за извършване на дейности при условията на чл. 70-71 и чл. 93е, ал. 1 от ЗАПСП (Закона за авторските права и сродните му права) при поискване или след изтичане на сроковете за гаранционно сервизно обслужване и поддръжка по договора. Приложимите ръководства за експлоатация и потребителска документация и гаранционните карти трябва да бъдат представени, при необходимост и в превод, най-късно при подписване на приемо-предавателния протокол по чл. 2, ал. 2, т. 2.

**(9)** Да оказва на **ВЪЗЛОЖИТЕЛЯ** необходимото професионално съдействие и експертни консултации по време на изпълнението на настоящия договор и до изтичане на гаранционните срокове по него, включително чрез предаване на съответната техническа документация, така че **ВЪЗЛОЖИТЕЛЯТ** да може да направи обективна преценка за всички необходими актуализации и промени по компонентите на системата с цел осигуряване на качествено, икономично и ефикасно използване на системата и след изтичане на гаранционните срокове по договора.

**(10)** Да осигурява упълномощени представители, отговарящи за изпълнението на договора и за подписване на двустранни констативни и приемо-предавателни протоколи.

**VІ. СРОКОВЕ ЗА ГАРАНЦИОННО СЕРВИЗНО ОБСЛУЖВАНЕ И ПОДДРЪЖКА**

### **Чл. 8. (1)** Общият срок за гаранционно сервизно обслужване и поддръжка на разработените и/или внедрените от **ИЗПЪЛНИТЕЛЯ** компоненти на системата, съгласно Техническото му предложение, е ........................... месеца, считано от подписване на окончателния приемо-предавателния протокол, удостоверяващ пускане на системата в редовна експлоатация и осигуряване на безпроблемното й функциониране. Общият гаранционен срок за извършените от **ИЗПЪЛНИТЕЛЯ** дейности трябва да включва и актуализиране на разработените и/или внедрени от него програми, програмни продукти, оборудване и функционалности.

### **(2)** **ИЗПЪЛНИТЕЛЯТ** е длъжен да съдейства за коректното изпълнение на пълния обхват на фирмените гаранции, предоставени от производителите или от техни представители/дистрибутори, в рамките на гаранционните срокове, определени от тях за съответното ново оборудване и/или софтуер, и посочени от **ИЗПЪЛНИТЕЛЯ** в таблицата на Техническото му предложение.

**(3)** Изпълнителят е длъжен да гарантира, че внедрените от него програмно продукти, оборудване и интегрираната система нямат дефекти вследствие на дизайна, вложените материали/ средства, изработката или изпълнението.

### **(4)** Всички посочени от **ИЗПЪЛНИТЕЛЯ** в Техническото му предложение гаранционни срокове трябва да са валидни, считано от датата на подписване на окончателния приемо-предавателен протокол по чл. 2, ал. 2, т. 2, удостоверяващ пускане на системата в редовна експлоатация и осигуряване на безпроблемното й функциониране.

### **(5)** **ИЗПЪЛНИТЕЛЯТ** е длъжен в рамките на определения от него общ гаранционен срок (общ срок за гаранционно сервизно обслужване и поддръжка) при възникване на необходимост да започне работа до 24 (двадесет и четири) часа от уведомяването му и да отстрани в срок до три работни дни от започване на работа възникналите проблеми и недостатъци, включително да подмени дефектиралите части и компоненти, с персонал, средства, резервни части, материали и транспорт, осигурени от него и за негова сметка. При необходимост от транспорт и доставка на части, материали и средства, неналични при изпълнителя, срокът за отстраняване на проблемите и недостатъците може да бъде удължен с максимум 15 (петнадесет) работни дни при представяне на обосновка и доказателство за необходимостта от удължаване на срока. Всички дефекти в инсталираното оборудване и софтуер, които не са в резултат на неправилна експлоатация след приемането им от **ВЪЗЛОЖИТЕЛЯ**, трябва да бъдат отстранявани за сметка на **ИЗПЪЛНИТЕЛЯ**.

|  |
| --- |
| **VII. ГАРАНЦИЯ ЗА ИЗПЪЛНЕНИЕ НА ДОГОВОРА** |
| **Чл. 9.** **(1)** **ИЗПЪЛНИТЕЛЯТ** гарантира изпълнението на произтичащите от настоящия договор свои задължения с гаранция за добро изпълнение в размер на ……... лв. (*словом:* …………………………….) лева, представляващи 3% (три процента) от неговата обща стойност, без ДДС. |
| **(2) ВЪЗЛОЖИТЕЛЯТ** задържа и се удовлетворява от гаранцията, когато **ИЗПЪЛНИТЕЛЯТ** системно не изпълнява някое от задълженията си по договора, както и когато прекъсне или забави изпълнението на задълженията си по договора с повече от 30 (тридесет) дни. |
| **(3)** **ВЪЗЛОЖИТЕЛЯТ** има право да усвои сумата от гаранцията, без това да го лишава от правото да търси обезщетение за претърпени вреди. |
| **(4)** При липса на възражения по изпълнението на договора **ВЪЗЛОЖИТЕЛЯТ** освобождава гаранцията по ал. 1 в срок от 30 (тридесет) дни след приключване на изпълнението, без да дължи лихви за периода, през който средствата законно са престояли при него. |
| **(5)** Гаранцията за изпълнение не се освобождава от **ВЪЗЛОЖИТЕЛЯ**, ако в процеса на изпълнение на договора е възникнал спор между страните относно неизпълнение на задълженията на **ИЗПЪЛНИТЕЛЯ** и въпросът е отнесен за решаване пред съд. При решаване на спора в полза на **ВЪЗЛОЖИТЕЛЯ** той може да пристъпи към усвояване на гаранцията за изпълнение. |

###

**VIІI. ПРЕКРАТЯВАНЕ НА ДОГОВОРА**

**Чл. 10.** Настоящият договор се прекратява:

**1.** с изтичане срока, за който е сключен;

**2.** по взаимно съгласие между страните, изразено писмено;

**3.** едностранно при установени нарушения на **ИЗПЪЛНИТЕЛЯ**;

**4.** преди изтичане на срока, едностранно с 15-дневно писмено предизвестие от изправната страна до неизправната, в случай на виновно неизпълнение на задълженията по договора;

**5.** в случаите на чл. 43, ал. 4 от ЗОП.

**IX. НЕУСТОЙКИ**

**Чл. 11.** В случай на забава **ИЗПЪЛНИТЕЛЯТ** дължи на **ВЪЗЛОЖИТЕЛЯ** неустойка в размер на 0,5 % (половин процент) върху общата стойност на договора за всеки ден забава, но не повече от 10 % (десет процента) от нейния размер.

**Чл. 12.** В случай на виновно неизпълнение на задълженията на страните по настоящия договор, неизправната страна дължи на изправната еднократно неустойка в размер на 10 % (десет процента) върху стойността на договора.

**Чл. 13.** Страните запазват правото си да търсят обезщетение за вреди по общия ред, ако тяхната стойност е по-голяма от изплатените неустойки по реда на този раздел.

**X. ДРУГИ УСЛОВИЯ**

**Чл. 14.** Изменение на договора се извършва с допълнително споразумение към договора в съответствие с чл. 43 от ЗОП.

**Чл. 15.** Всички съобщения и предизвестия, свързани с изпълнението на този договор и разменяни между **ВЪЗЛОЖИТЕЛЯ** и **ИЗПЪЛНИТЕЛЯ**, са валидни, когато са изпратени по пощата (с обратна разписка) с писмо на адреса на съответната страна – получател, или предадени чрез куриер, срещу подпис на приемащата страна, по факс или по електронна поща при получаване на автоматично генерирано съобщение, потвърждаващо изпращането.

**Чл. 16.** Зa всички неуредени в този договор въпроси се прилагат разпоредбите на действащото българско гражданско законодателство.

**Чл. 17.** Всички спорове по договора се уреждат чрез преговори между страните.

**Чл. 18.** В случай на непостигане на договореност по предходния член, всички спорове, породени от този договор или отнасящи се до него, се разрешават според българското гражданско право.

 Настоящият договор се състави и подписа в два еднообразни екземпляра - по един за всяка от страните.

 Неразделна част от настоящия договор са следните приложения:

1. Техническата спецификация на **ВЪЗЛОЖИТЕЛЯ**;
2. Техническото предложение на **ИЗПЪЛНИТЕЛЯ**;
3. Ценовото предложение на **ИЗПЪЛНИТЕЛЯ**.

**ВЪЗЛОЖИТЕЛ: ИЗПЪЛНИТЕЛ:**

**ГЛАВЕН СЕКРЕТАР**

**ГЛАВЕН СЧЕТОВОДИТЕЛ**